Weermaglid vas vir OTM-bomaanvalleArgieffoto Lt.kol. Lungelo Dlamini, polisiewoordvoerder, het gesê die paar was in besit van drie vuurwapens, 100 patrone ammunisie en vyf pistole. Daar is ook op R62 000 kontant, ŉ tweerigtingradio, balaklawas en handskoene beslag gelê. “Vier ander bendelede is steeds op vrye voet. Hulle word met verskeie kitsbank-bomaanvalle in Limpopo en Gauteng verbind,” het Dlamini gesê. Volgens Dlamini is een van die mans wat in hegtenis geneem is glo ŉ lid van die weermag. Nog 23 ander verdagtes is verlede naweek in hegtenis geneem nadat daar op 18 vuurwapens beslag gelê is, het Dlamini gesê. News24